Hvis vejret er godt (og det bliver det forhåbentlig snart, tak), er biografsalens mørke normalt ikke det helt store trækplaster i sommermånederne.

For helt ærligt, hvem gider at spilde sin sommeraften i en mørk biografsal, hvis man i stedet kunne være udenfor med al den friske luft og gode stemning, der hører sommeren til?

Men hey, så er det jo heldigt, at man kan rulle den store biografskærm udenfor, tage tæppet under armen og samle venner og veninder til film i det fri.